Julie Andrews
"Maija Poppasen" ja "Sound of Musicin" jälkeen Andrewsista tuli hetkeksi Hollywoodin tavoitelluin naistähti, joka vieraili lukuisissa tv-ohjelmissa ja sai muun muassa jalanjälkensä Grauman’s Chinese Theatren edustan betonilaattaan. "Sound of Musicia" seuraavana vuonna hän näytteli naispääosat George Roy Hillin kolmetuntisessa historiallisessa eepoksessa "Havaiji" ("Hawaii", 1966) ja Alfred Hitchcockin jännityselokuvassa "Revitty esirippu" ("Torn Curtain", 1966).
Julie Andrews
Vuonna 2016 Andrews ohjasi Australian oopperalle "My Fair Lady" -musikaalin, joka esitettiin Sydneyn oopperatalossa. Andrews on luonut lastensarjan "Julie's Greenroom", jossa hän näyttelee pääosaa ja jonka hän myös tuottaa. Sarja julkaistiin Netflixissä vuonna 2017.